Juan José Moralejo

Juan José Moralejo Álvarez, nado en Santiago de Compostela o 23 de setembro de 1941 e finado na mesma cidade o 25 de maio de 2012"Finou o investigador e escritor Juan José Moralejo" , artigo en Sermos Galiza, 26 de marzo de 2012., foi un filólogo galego, fillo do tamén lingüista zamorano-galego Abelardo Moralejo Laso e irmán de José Luis Moralejo e Serafín Moralejo.

 Traxectoria 
Licenciado en Dereito na Universidade de Santiago de Compostela e doutor en Filoloxía Clásica pola Universidade Complutense de Madrid en 1971, foi catedrático de Lingua e Literatura Grega na Universidade de Santiago, na que exerceu docencia desde 1971. Foi Profesor de Lingua e Literatura grega e latina nas Universidades Complutense, de Navarra e de La Laguna. Ten colaborado en cursos, relatorios e conferencias en numerosas universidades, institucións e congresos.

Colaborador habitual do xornal La Voz de Galicia, obtivo o Premio Fernández Latorre de xornalismo en 1997.

 Obra en galego 
 Ensaio 
 A lingua galega hoxe, 1977, Galaxia.
 Guía para pilla-las troitas, miñas señoras, 1981, Xerais. 2ª edición ampliada en 2005 en Galaxia, publicada como As troitas, miñas señoras.
 A lingua galega e os seus problemas, 1982, Galaxia.
 Ambiente e principios ideolóxicos no teatro de Aristófanes, 1983.
 Bestiario helénico, 1991, La Voz de Galicia. Edición bilingüe galego-castelán.

 Traducións 
 Aristóteles. Política, 2003, Universidade de Santiago de Compostela.

 Obra en castelán 
 Ensaio 
 Gramática de las inscripciones délficas (fonética y morfología): (siglos VI-III a. C.), 1973, Universidade de Santiago de Compostela.
 Callaica nomina: estudios de onomástica gallega, 2008, Fundación Barrié.

 Obras colectivas 
 Nuevos estudios de literatura griega, 1981, Fundación Pastor de Estudios Clásicos.
 Liber Sancti Jacobi: Codex Calixtinus, 2004, Xerencia de Promoción do Camiño de Santiago.

 Notas 

Categoría:Escritores de Galicia en lingua galega
Categoría:Lingüistas da lingua galega
Categoría:Nados en Santiago de Compostela
Categoría:Nados en 1941
Categoría:Finados en 2012
Categoría:Profesores da Universidade de Santiago de Compostela